ધરતીનો છેડો ઘર. વર્તમાન એનડીએ સરકારે પોતાના ચૂંટણી ઢંઢેરામાં સૌને ઘર આપવાની વાત કરી જ છે. તેના ઉપર કામ પણ શરૂ કરવામાં આવનાર છે. જો કે આ સતત ચાલતી પ્રક્તિયાને 2019માં પણ મુદ્દો બનાવવામાં આવશે તેવા સંકેત આપતા નરેન્દ્ર મોદીએ કહ્યું હતું કે 'દેશની આઝાદીના 75મા વર્ષે આપણે કશુંક કરીએ એવો સંકલ્પ લેવો જોઇએ. મને દેશ માટે મરવાની તક તો નથી મળી, પરંતુ દેશ માટે જીવવાની તક મળી છે. 2020માં હિન્દુસ્તાનમાં કોઇ પરિવાર એવો ના હોય જેની પાસે રહેવા માટે ઘર ના હોય. આ ઘરમાં નળ હોય, શૌચાલય હોય, વીજળી હોય તમામ પ્રાથમિક સુવિધા હોય. આ માટે તમામ રાજ્ય સરકારો કેન્દ્ર સાથે મળીને કામ કરે. આવો કાર્યક્રમ દેશના સુખદેવ, ભગતસિંહ જેવા યુવાનોને સાચી શ્રદ્ધાંજલિ હશે.'